כוכבת חדשה : נועה קירל - מ'מצב?!
תכירו את נועה קירל, רק בת 14, הצטלמה בחודשים האחרונים לעונה השנייה של הסדרה "פושרז" ובקרוב תוכלו לצפות בכל העשייה שלה בתקופה האחרונה מאחורי הקלעים ולהכיר אותה מקרוב.
לפני כ-5 חודשים הוציאה את הסינגל הראשון שלה "מדברים" בשיתוף פעולה עם הראפר איזי שעד היום גרף יותר ממליון צפיות בקליפ והספיקה להשתתף בקמפיין לדאודורנט לחברת "קרליין" יחד עם השחקנית אליאנה תדהר.
נועה קירל, רעננה, התחילה את דרכה בריקוד כבר מגיל צעיר מאוד ובהמשך גם התגלה כישרון השירה. היום קירל משיקה את הסינגל השני שלה "קילר" שאותו כתבו ביחד אלון כהן המוכר לנו כ-אלון דה לוקו והראפר עומרי סגל (69).
נועה משלבת במוזיקה שלה נגיעות של היפהופ, ראפ ו-R&B בשילוב של סגנון ריקוד מאותו הז'אנר. הסינגל החדש "קילר" מלווה בקליפ מושקע, בו נועה מככבת יחד עם אלון דה לוקו ו-69, ואפשר להבחין גם ביכולות הריקוד שלה. לנו יש הרגשה ששווה לעקוב אחרי נועה, היא לחלוטין הולכת להיות הדבר הבא בתחום המוזיקה בארץ.
גם אתם התמכרתם? ספרו לנו!
הבא ויראלי: במה אנחנו שונים ממך?